title: 2010/543/EU: Az Európai Parlament határozata ( 2010. május 5. ) az Európai Alapítvány az Élet- és Munkakörülmények Javításáért 2008-as pénzügyi évre vonatkozó elszámolásának lezárásáról

text:
               25.9.2010

               HU

               Az Európai Unió Hivatalos Lapja

               L 252/201

         AZ EURÓPAI PARLAMENT HATÁROZATA
   (2010. május 5.)
   az Európai Alapítvány az Élet- és Munkakörülmények Javításáért 2008-as pénzügyi évre vonatkozó elszámolásának lezárásáról
   (2010/543/EU)
   AZ EURÓPAI PARLAMENT,
   tekintettel az Európai Alapítvány az Élet- és Munkakörülmények Javításáért 2008-as pénzügyi évre szóló végleges éves beszámolójára,
   tekintettel a Számvevőszéknek az Európai Alapítvány az Élet- és Munkakörülmények Javításáért 2008-as pénzügyi évre vonatkozó éves beszámolójáról szóló jelentésére, az Alapítvány válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (3) és különösen annak 16. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7–0088/2010),

               1.

               jóváhagyja az Európai Alapítvány az Élet- és Munkakörülmények Javításáért 2008-as pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 142. o.

      (2)  HL L 248., 2002.9.16., 1. o.

      (3)  HL L 139., 1975.5.30., 1. o.

      (4)  HL L 357., 2002.12.31., 72. o.


title: A Tanács határozata (1994. november 30.) a Tanács által az Európai Uniót létrehozó szerződés K.3. cikke (2) bekezdésének b) pontja alapján elfogadott együttes fellépésről a valamely tagállamban lakóhellyel rendelkező, harmadik országbeli diákok utazási könnyítéseiről

text:
Fontos jogi nyilatkozat

|

31994D0795

Hivatalos Lap L 327 , 19/12/1994 o. 0001 - 0003

		A Tanács határozata(1994. november 30.)a Tanács által az Európai Uniót létrehozó szerződés K.3. cikke (2) bekezdésének b) pontja alapján elfogadott együttes fellépésről a valamely tagállamban lakóhellyel rendelkező, harmadik országbeli diákok utazási könnyítéseiről(94/795/IB)AZ EURÓPAI UNIÓ TANÁCSA,tekintettel az Európai Uniót létrehozó szerződésre és különösen annak K.3. cikke (2) bekezdésének b) pontjára,tekintettel a Németországi Szövetségi Köztársaság kezdeményezésére,mivel az Európai Uniót létrehozó szerződés K.1. cikke alapján a harmadik országok állampolgáraival kapcsolatos politikát a tagállamok közös érdekű ügynek tekintik,mivel e politika magában foglalja különösen a harmadik országok állampolgárainak a tagállamok területére történő beutazására és ottani mozgására vonatkozó feltételek meghatározását a K.1. cikk 3.a) pontja szerint,mivel az Európai Unióban jogszerűen lakóhellyel rendelkező diákoknak nyújtott utazási könnyítések a tagállamok által folytatott, a harmadik országok állampolgárainak jobb integrálását célzó politikának a kifejeződése,A KÖVETKEZŐKÉPPEN HATÁROZOTT:1. cikk(1) A tagállamok nem követelnek vízumot egy másik tagállamban törvényesen lakóhellyel rendelkező diáktól, aki egyik tagállamnak sem az állampolgára, és aki rövid tartózkodás vagy átutazás céljából kíván beutazni a területükre, amennyiben:a) a diák iskolai kirándulás keretében, egy általános képzést nyújtó iskola diákcsoportjának tagjaként utazik;b) a diákcsoportot a kérdéses iskola olyan tanára kíséri, aki be tudja mutatni az általa kísért csoportba tartozó diákok listáját, amelyet az érintett iskola a mellékletben található közös nyomtatványon adott ki, és:- amelynek alapján a kísért diákok azonosíthatók,- amely a tervezett tartózkodás, illetve átutazás célját és körülményeit dokumentálja;c) a 2. cikkben felsorolt esetek kivételével a diák a határátlépéshez érvényes útiokmányt mutat fel.(2) A tagállam megtagadhatja a diák bebocsátását, ha ő az egyéb vonatkozó nemzeti beutazási feltételeknek nem felel meg.2. cikkA diákoknak az 1. cikk (1) bekezdésének b) pontjában előírt, a kérdéses határátlépéskor bemutatandó listáját az 1. cikk (1) bekezdésének c) pontja értelmében valamennyi tagállam érvényes útiokmányként fogadja el, amennyiben:- minden olyan, a listában felsorolt diák újabb keletű fényképe szerepel, aki nem tudja fényképes személyazonosító igazolvánnyal igazolni magát,- a kérdéses tagállam illetékes hatósága megerősíti, hogy a diák ott lakóhellyel rendelkezik, joga van oda visszatérni, és biztosítja az okmány ennek megfelelő hitelesítését,- a diákok lakóhelye szerinti tagállam értesíti a többi tagállamot arról, hogy saját listái tekintetében e cikk alkalmazását kívánja.3. cikkA tagállamok vállalják, hogy formalitások nélkül visszafogadják azokat a diákokat, akik harmadik ország lakóhellyel rendelkező állampolgáraként ennek az együttes fellépésnek az alapján másik tagállamba beutaztak.4. cikkHa kivételes esetben, kényszerítő nemzetbiztonsági okokból egy tagállam az Európai Uniót létrehozó szerződés K.2. cikk (2) bekezdésében foglalt lehetőségek igénybevételére kényszerül, e határozat 1. cikkének rendelkezéseitől eltérhet, amennyiben a többi tagállam érdekeit figyelembe veszi. Az érintett tagállam megfelelő módon értesíti erről a többi tagállamot. Ezek az intézkedések addig és annyiban alkalmazhatók, amennyiben a cél eléréséhez feltétlenül szükségesek.5. cikk(1) A tagállamok biztosítják, hogy nemzeti jogszabályaikat a szükséges mértékben kiigazítják, és ennek az együttes fellépésnek a rendelkezéseit a lehető legrövidebb időn belül, de legkésőbb 1995. június 30-ig nemzeti jogszabályaikba átültetik.(2) A tagállamok a nemzeti jogszabályaikban e célból végrehajtott módosításokról tájékozatják a Tanács Főtitkárságát.6. cikkAz egyes tagállamok között e téren megvalósuló egyéb együttműködést ez az együttes fellépés nem érinti.7. cikk(1) Ez a határozat a Hivatalos Lapban való kihirdetése napján lép hatályba.(2) Az 1-4. cikket az azt követő második hónap első napjától kell alkalmazni, hogy az utolsó tagállam is megküldte a módosításokról az 5. cikk (2) bekezdése szerinti értesítést.Kelt Brüsszelben, 1994. november 30-án.a Tanács részérőlaz elnökM. Kanther--------------------------------------------------MELLÉKLETUTAZÓK LISTÁJAaz Európai Unión belüli iskolai utazásokhoz+++++ TIFF +++++--------------------------------------------------


title: Az Európai Parlament és a Tanács határozata (2003. május 19.) a pénzügyi terv bővítés miatti kiigazításáról

text:
Fontos jogi nyilatkozat

|

32003D0429

Hivatalos Lap L 147 , 14/06/2003 o. 0025 - 0030

		Az Európai Parlament és a Tanács határozata(2003. május 19.)a pénzügyi terv bővítés miatti kiigazításáról(2003/429/EK)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az Európai Parlament, a Tanács és a Bizottság közötti, a költségvetési fegyelemről és a költségvetési eljárás javításáról szóló, 1999. május 6-i intézményközi megállapodásra [1] és különösen annak 25. pontjára,tekintettel a Bizottság javaslatára [2],a Szerződés 272. cikke (9) bekezdésének ötödik albekezdésében megállapított eljárásnak megfelelően [3],mivel:(1) A (15 tagú) Európai Unióra vonatkozó pénzügyi tervet, amelyről az 1999. május 6-i intézményközi megállapodásban az Európai Parlament, a Tanács és a Bizottság állapodott meg, ki kell igazítani, hogy a 25 tagúra bővülő Európai Unió helyzetét a 2004–2006 közötti időszakra – 1999-es árakon – figyelembe vegye.(2) Az Európai Tanács 2002. december 12–13-án Koppenhágában jóváhagyta azon tárgyalások eredményeit, amelyek során meghatározták a 10 új tagállam 2004-es csatlakozásából eredő kiadási szükségleteket.(3) Világosan megerősítették, hogy a Törökországnak nyújtandó előcsatlakozási pénzügyi támogatást 2004-től az előcsatlakozási tételből kell finanszírozni.(4) Figyelembe kell venni a jelenlegi pénzügyi keret érvényességének időtartama alatt esetlegesen megvalósuló ciprusi politikai megegyezés pénzügyi tervet érintő kihatásait.(5) Az 1999. május 6-i intézményközi megállapodás 25. pontjának második albekezdésével összhangban, az e kiigazítással érintett tételek változásai nem haladhatják meg az e megállapodás II. mellékletében szereplő indikatív pénzügyi keretben megjelölt összegeket,A KÖVETKEZŐKÉPPEN HATÁROZOTT:1. cikkA 2004–2006. közötti időszakban az 1999. május 6-i intézményközi megállapodás I. mellékletében szereplő pénzügyi terv 1., 2., 3. és 5. tételének kötelezettségvállalásaira vonatkozó előirányzatok éves felső határértékét a 10 új tagállam csatlakozásából eredő megfelelő kiadási szükségletekkel növelni kell.A 7. tétel felső határértéke magában foglalja Törökország előcsatlakozási támogatásának előirányzatait. A 7. tétel címe "Előcsatlakozási stratégia" elnevezésre módosul.Az Európai Tanács által Koppenhágában elfogadott költségvetési kompenzáció számára új, 8. tételt kell létrehozni.2. cikk(1) Következésképpen az 1999. május 6-i intézményközi megállapodás I. melléklete helyébe a 25 tagú Európai Uniónak az 1a. táblázatban 1999-es árakon bemutatott kiigazított pénzügyi terve lép (a ciprusi politikai megegyezés költségvetési kihatásai nélkül).Amennyiben Cipruson a politikai megegyezés létrejön, úgy a 25 tagú Európai Uniónak az 1b. táblázatban 1999-es árakon bemutatott kiigazított pénzügyi tervét kell alkalmazni.Ennek megfelelően, az 1999. május 6-i intézményközi megállapodás II. melléklete érvényét veszíti.(2) A 2004-re vonatkozó technikai kiigazításból adódó megfelelő pénzügyi tervet, a bruttó nemzeti jövedelem (GNI) és az árak változásaival összhangban, az e határozathoz csatolt 2a. és a 2b. táblázat mutatja be.Kelt Brüsszelben, 2003. május 19-én.az Európai Parlament részérőlaz elnökP. Coxa Tanács részérőlaz elnökG. Papandreou[1] HL C 172., 1999.6.18., 1. o.[2] A Hivatalos Lapban még nem tették közzé.[3] Az Európai Parlament 2003. április 9-i határozata és a Tanács 2003. április 14-i határozata.--------------------------------------------------MELLÉKLET1 a. táblázat: A bővítés (EU-25) miatt kiigazított pénzügyi terv 1999-es árakon(millió euro) |Kötelezettségvállalási előirányzatok | 2000 | 2001 | 2002 | 2003 | 2004 | 2005 | 2006 |1.MEZŐGAZDASÁG | 40920 | 42800 | 43900 | 43770 | 44657 | 45677 | 45807 |1. a)Közös agrárpolitika | 36620 | 38480 | 39570 | 39430 | 38737 | 39602 | 39612 |1. b)Vidékfejlesztés | 4300 | 4320 | 4330 | 4340 | 5920 | 6075 | 6195 |2.STRUKTURÁLIS INTÉZKEDÉSEK | 32045 | 31455 | 30865 | 30285 | 35665 | 36502 | 37940 |Strukturális alapok | 29430 | 28840 | 28250 | 27670 | 30533 | 31835 | 32608 |Kohéziós alap | 2615 | 2615 | 2615 | 2615 | 5132 | 4667 | 5332 |3.BELSŐ POLITIKÁK | 5930 | 6040 | 6150 | 6260 | 7877 | 8098 | 8212 |4.KÜLSŐ FELLÉPÉSEK | 4550 | 4560 | 4570 | 4580 | 4590 | 4600 | 4610 |5.IGAZGATÁS | 4560 | 4600 | 4700 | 4800 | 5403 | 5558 | 5712 |6.TARTALÉKOK | 900 | 900 | 650 | 400 | 400 | 400 | 400 |Monetáris tartalékok | 500 | 500 | 250 | 0 | 0 | 0 | 0 |Gyorssegélytartalék | 200 | 200 | 200 | 200 | 200 | 200 | 200 |Hitelgarancia-tartalék | 200 | 200 | 200 | 200 | 200 | 200 | 200 |7.ELŐCSATLAKOZÁSI TÁMOGATÁS | 3120 | 3120 | 3120 | 3120 | 3120 | 3120 | 3120 |Mezőgazdaság | 520 | 520 | 520 | 520 | | | |Előcsatlakozási strukturális intézkedések | 1040 | 1040 | 1040 | 1040 | | | |Phare (tagjelölt országok) | 1560 | 1560 | 1560 | 1560 | | | |8.KOMPENZÁCIÓ | | | | | 1273 | 1173 | 940 |ÖSSZES KÖTELEZETTSÉGVÁLLALÁSI ELŐIRÁNYZAT | 92025 | 93475 | 93955 | 93215 | 102985 | 105128 | 106741 |ÖSSZES KIFIZETÉSI ELŐIRÁNYZAT | 89600 | 91110 | 94220 | 94880 | 100800 | 101600 | 103840 |A kifizetési előirányzatok felső határértéke a GNI %-ában (ESA 95) | 1,07 % | 1,08 % | 1,11 % | 1,10 % | 1,08 % | 1,06 % | 1,06 % |Tartalék az előre nem látott kiadásokra | 0,17 % | 0,16 % | 0,13 % | 0,14 % | 0,16 % | 0,18 % | 0,18 % |A saját források felső határértéke | 1,24 % | 1,24 % | 1,24 % | 1,24 % | 1,24 % | 1,24 % | 1,24 % |(millió euro) |Kötelezettségvállalási előirányzatok | 2000 | 2001 | 2002 | 2003 | 2004 | 2005 | 2006 |1.MEZŐGAZDASÁG | 40920 | 42800 | 43900 | 43770 | 44650 | 45675 | 45805 |1. a)Közös agrárpolitika | 36620 | 38480 | 39570 | 39430 | 38740 | 39611 | 39622 |1. b)Vidékfejlesztés | 4300 | 4320 | 4330 | 4340 | 5910 | 6064 | 6183 |2.STRUKTURÁLIS INTÉZKEDÉSEK | 32045 | 31455 | 30865 | 30285 | 35718 | 36579 | 38052 |Strukturális alapok | 29430 | 28840 | 28250 | 27670 | 30571 | 31899 | 32703 |Kohéziós alap | 2615 | 2615 | 2615 | 2615 | 5147 | 4680 | 5349 |3.BELSŐ POLITIKÁK | 5930 | 6040 | 6150 | 6260 | 7891 | 8112 | 8226 |4.KÜLSŐ FELLÉPÉSEK | 4550 | 4560 | 4570 | 4580 | 4590 | 4600 | 4610 |5.IGAZGATÁS | 4560 | 4600 | 4700 | 4800 | 5403 | 5558 | 5712 |6.TARTALÉKOK | 900 | 900 | 650 | 400 | 400 | 400 | 400 |Monetáris tartalékok | 500 | 500 | 250 | 0 | 0 | 0 | 0 |Gyorssegélytartalék | 200 | 200 | 200 | 200 | 200 | 200 | 200 |Hitelgarancia-tartalék | 200 | 200 | 200 | 200 | 200 | 200 | 200 |7.ELŐCSATLAKOZÁSI TÁMOGATÁS | 3120 | 3120 | 3120 | 3120 | 3120 | 3120 | 3120 |Mezőgazdaság | 520 | 520 | 520 | 520 | | | |Előcsatlakozási strukturális intézkedések | 1040 | 1040 | 1040 | 1040 | | | |Phare (tagjelölt országok) | 1560 | 1560 | 1560 | 1560 | | | |8.KOMPENZÁCIÓ | | | | | 1273 | 1173 | 940 |ÖSSZES KÖTELEZETTSÉGVÁLLALÁSI ELŐIRÁNYZAT | 92025 | 93475 | 93955 | 93215 | 103045 | 105218 | 106865 |ÖSSZES KIFIZETÉSI ELŐIRÁNYZAT | 89600 | 91110 | 94220 | 94880 | 100800 | 101600 | 103840 |A kifizetési előirányzatok felső határértéke a GNI %-ában (ESA 95) | 1,07 % | 1,08 % | 1,11 % | 1,10 % | 1,08 % | 1,06 % | 1,06 % |Tartalék az előre nem látott kiadásokra | 0,17 % | 0,16 % | 0,13 % | 0,14 % | 0,16 % | 0,18 % | 0,18 % |A saját források felső határértéke | 1,24 % | 1,24 % | 1,24 % | 1,24 % | 1,24 % | 1,24 % | 1,24 % |(millió euro) |Kötelezettségvállalási előirányzatok | Folyó áron | 2004-es árakon |2000 | 2001 | 2002 | 2003 | 2004 | 2005 | 2006 |1.MEZŐGAZDASÁG | 41738 | 44530 | 46587 | 47378 | 49305 | 50431 | 50575 |1. a)Közös agrárpolitika | 37352 | 40035 | 41992 | 42680 | 42769 | 43724 | 43735 |1. b)Vidékfejlesztés | 4386 | 4495 | 4595 | 4698 | 6536 | 6707 | 6840 |2.STRUKTURÁLIS INTÉZKEDÉSEK | 32678 | 32720 | 33638 | 33968 | 41035 | 41685 | 42932 |Strukturális alapok | 30019 | 30005 | 30849 | 31129 | 35353 | 36517 | 37028 |Kohéziós alap | 2659 | 2715 | 2789 | 2839 | 5682 | 5168 | 5904 |3.BELSŐ POLITIKÁK | 6031 | 6272 | 6558 | 6796 | 8722 | 8967 | 9093 |4.KÜLSŐ FELLÉPÉSEK | 4627 | 4735 | 4873 | 4972 | 5082 | 5093 | 5104 |5.IGAZGATÁS | 4638 | 4776 | 5012 | 5211 | 5983 | 6154 | 6325 |6.TARTALÉKOK | 906 | 916 | 676 | 434 | 442 | 442 | 442 |Monetáris tartalékok | 500 | 500 | 250 | 0 | 0 | 0 | 0 |Gyorssegélytartalék | 203 | 208 | 213 | 217 | 221 | 221 | 221 |Hitelgarancia-tartalék | 203 | 208 | 213 | 217 | 221 | 221 | 221 |7.ELŐCSATLAKOZÁSI TÁMOGATÁS | 3174 | 3240 | 3328 | 3386 | 3455 | 3455 | 3455 |Mezőgazdaság | 529 | 540 | 555 | 564 | | | |Előcsatlakozási strukturális intézkedések | 1058 | 1080 | 1109 | 1129 | | | |Phare (tagjelölt országok) | 1587 | 1620 | 1664 | 1693 | | | |8.KOMPENZÁCIÓ | | | | | 1410 | 1299 | 1041 |ÖSSZES KÖTELEZETTSÉGVÁLLALÁSI ELŐIRÁNYZAT | 93792 | 97189 | 100672 | 102145 | 115434 | 117526 | 118967 |ÖSSZES KIFIZETÉSI ELŐIRÁNYZAT | 91322 | 94730 | 100078 | 102767 | 111380 | 112260 | 114740 |A kifizetési előirányzatok felső határértéke a GNI %-ában (ESA 95) | 1,07 % | 1,08 % | 1,11 % | 1,09 % | 1,08 % | 1,06 % | 1,06 % |Tartalék az előre nem látott kiadásokra | 0,17 % | 0,16 % | 0,13 % | 0,15 % | 0,16 % | 0,18 % | 0,18 % |A saját források felső határértéke | 1,24 % | 1,24 % | 1,24 % | 1,24 % | 1,24 % | 1,24 % | 1,24 % |(millió euro) |Kötelezettségvállalási előirányzatok | Folyó áron | 2004-es árakon |2000 | 2001 | 2002 | 2003 | 2004 | 2005 | 2006 |1.MEZŐGAZDASÁG | 41738 | 44530 | 46587 | 47378 | 49297 | 50429 | 50573 |1. a)Közös agrárpolitika | 37352 | 40035 | 41992 | 42680 | 42772 | 43734 | 43746 |1. b)Vidékfejlesztés | 4386 | 4495 | 4595 | 4698 | 6525 | 6695 | 6827 |2.STRUKTURÁLIS INTÉZKEDÉSEK | 32678 | 32720 | 33638 | 33968 | 41094 | 41770 | 43056 |Strukturális alapok | 30019 | 30005 | 30849 | 31129 | 35395 | 36588 | 37133 |Kohéziós alap | 2659 | 2715 | 2789 | 2839 | 5699 | 5182 | 5923 |3.BELSŐ POLITIKÁK | 6031 | 6272 | 6558 | 6796 | 8737 | 8982 | 9108 |4.KÜLSŐ FELLÉPÉSEK | 4627 | 4735 | 4873 | 4972 | 5082 | 5093 | 5104 |5.IGAZGATÁS | 4638 | 4776 | 5012 | 5211 | 5983 | 6154 | 6325 |6.TARTALÉKOK | 906 | 916 | 676 | 434 | 442 | 442 | 442 |Monetáris tartalékok | 500 | 500 | 250 | 0 | 0 | 0 | 0 |Gyorssegélytartalék | 203 | 208 | 213 | 217 | 221 | 221 | 221 |Hitelgarancia-tartalék | 203 | 208 | 213 | 217 | 221 | 221 | 221 |7.ELŐCSATLAKOZÁSI TÁMOGATÁS | 3174 | 3240 | 3328 | 3386 | 3455 | 3455 | 3455 |Mezőgazdaság | 529 | 540 | 555 | 564 | | | |Előcsatlakozási strukturális intézkedések | 1058 | 1080 | 1109 | 1129 | | | |Phare (tagjelölt országok) | 1587 | 1620 | 1664 | 1693 | | | |8.KOMPENZÁCIÓ | | | | | 1410 | 1299 | 1041 |ÖSSZES KÖTELEZETTSÉGVÁLLALÁSI ELŐIRÁNYZAT | 93792 | 97189 | 100672 | 102145 | 115500 | 117624 | 119104 |ÖSSZES KIFIZETÉSI ELŐIRÁNYZAT | 91322 | 94730 | 100078 | 102767 | 111380 | 112260 | 114740 |A kifizetési előirányzatok felső határértéke a GNI %-ában (ESA 95) | 1,07 % | 1,08 % | 1,11 % | 1,09 % | 1,08 % | 1,06 % | 1,06 % |Tartalék az előre nem látott kiadásokra | 0,17 % | 0,16 % | 0,13 % | 0,15 % | 0,16 % | 0,18 % | 0,18 % |A saját források felső határértéke | 1,24 % | 1,24 % | 1,24 % | 1,24 % | 1,24 % | 1,24 % | 1,24 % |--------------------------------------------------


title: A Bizottság határozata (2015. február 10.) az Európai Unió intézményeinek 2016. évi munkaszüneti napjairól

text:
               17.9.2015

               HU

               Az Európai Unió Hivatalos Lapja

               C 306/5

         A BIZOTTSÁG HATÁROZATA
   (2015. február 10.)
   az Európai Unió intézményeinek 2016. évi munkaszüneti napjairól
   (2015/C 306/07)

      2016. ÉVI MUNKASZÜNETI NAPOK

               január 1.

               péntek, újév napja

               március 24.

               nagycsütörtök

               március 25.

               nagypéntek

               március 28.

               húsvéthétfő

               május 5.

               áldozócsütörtök

               május 6.

               péntek, áldozócsütörtököt követő nap

               május 9.

               hétfő, Schuman elnök nyilatkozatának évfordulója

               május 16.

               pünkösdhétfő

               július 21.

               csütörtök, Belgium nemzeti ünnepe

               augusztus 15.

               hétfő, Nagyboldogasszony ünnepe

               november 1.

               kedd, mindenszentek

               november 2.

               szerda, halottak napja

               december 26-tól

               december 30-ig

               hétfő
               5 év végi nap
               péntek

               ÖSSZESEN

               17 nap

         Luxembourg: ugyanazok a napok, mint Brüsszelben, kivéve július 21., csütörtököt, amely helyett június 23., csütörtök, Luxemburg nemzeti ünnepe a munkaszüneti nap.
   Az új év első rendes munkanapja 2017. január 3., kedd.
   2017. január 2., hétfő munkaszüneti napnak tekintendő függetlenül attól, hogy a 2017. év munkaszüneti napjait később állapítják meg véglegesen.
   A Bizottság fenntartja e rendelkezések módosításának lehetőségét, amennyiben a feladatok ellátása ezt szükségessé teszi.


title: 2010/727/EU: A Tanács határozata ( 2010. november 22. ) az Európai Gazdasági és Szociális Bizottság egy spanyol tagjának kinevezéséről

text:
               30.11.2010

               HU

               Az Európai Unió Hivatalos Lapja

               L 313/12

         A TANÁCS HATÁROZATA
   (2010. november 22.)
   az Európai Gazdasági és Szociális Bizottság egy spanyol tagjának kinevezéséről
   (2010/727/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a spanyol kormány által benyújtott jelölésre,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1).

               (2)

               Ángel PANERO FLÓREZ hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Alberto NADAL BELDA-t (Director Adjunto a la Secretaría General de la CEOE) a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2010. november 22-én.

            a Tanács részéről

            az elnök

         S. VANACKERE

      (1)  HL L 251., 2010.9.25., 8. o.


title: A Tanács határozata ( 2013. január 28. ) az Európai Szakképzés-fejlesztési Központ igazgatótanácsa tagjainak kinevezéséről és felváltásáról

text:
               1.2.2013

               HU

               Az Európai Unió Hivatalos Lapja

               C 30/13

         A TANÁCS HATÁROZATA
   (2013. január 28.)
   az Európai Szakképzés-fejlesztési Központ igazgatótanácsa tagjainak kinevezéséről és felváltásáról
   2013/C 30/07
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a litván kormány által benyújtott jelölésekre,
   mivel:

               (1)

               A Tanács 2012. július 16-i határozatával (2) a 2012. szeptember 18. és 2015. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               Romualdas PUSVAŠKIS lemondását követően a központ igazgatótanácsában a kormányképviselők kategóriájába tartozó egyik tag helye megüresedett.

               (3)

               A hivatali idő fennmaradó részére, azaz 2015. szeptember 17-ig ki kell nevezni a fent említett központ igazgatótanácsának új tagját,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2015. szeptember 17-ig az Európai Szakképzés-fejlesztési Központ igazgatótanácsának tagjává a következő személyt nevezi ki:

      KORMÁNYKÉPVISELŐ:

               LITVÁNIA

               Saulius ZYBARTAS

      Kelt Brüsszelben, 2013. január 28-án.

            a Tanács részéről

            az elnök

         S. COVENEY

      (1)  HL L 39., 1975.2.13., 1. o.

      (2)  HL C 228., 2012.7.31., 3. o.


title: A Tanács határozata (1975. június 16.) közegészségügyi vezető tisztségviselők bizottságának létrehozásáról

text:
Fontos jogi nyilatkozat

|

31975D0365

Hivatalos Lap L 167 , 30/06/1975 o. 0019 - 0019 finn különkiadás fejezet 6 kötet 1 o. 0176  görög különkiadás: fejezet 05 kötet 2 o. 0052  svéd különkiadás fejezet 6 kötet 1 o. 0176  spanyol különkiadás fejezet 06 kötet 1 o. 0202  portugál különkiadás fejezet 06 kötet 1 o. 0202

		A Tanács határozata(1975. június 16.)közegészségügyi vezető tisztségviselők bizottságának létrehozásáról(75/365/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel a Bizottság javaslatára,mivel a Tanács által a letelepedési jognak és a szolgáltatásnyújtás szabadságának eredményes gyakorlása érdekében elfogadott intézkedések alkalmazása, valamint az orvosok tevékenysége tekintetében a törvényi, rendeleti vagy közigazgatási rendelkezések összehangolása problémákhoz vezethet, amelyeket közösen kell megvizsgálni;mivel ezért létre kell hozni egy, a tagállamok hatóságainak képviselőiből álló bizottságot a Bizottság elnökletével,A KÖVETKEZŐKÉPPEN HATÁROZOTT:1. cikkLétrejön a Bizottságon belül a közegészségügyi vezető tisztségviselők bizottsága (a továbbiakban: bizottság).2. cikkA bizottság feladata:- a 75/362/EGK [1] és a 75/363/EGK [2] irányelv végrehajtása során esetleg felmerülő nehézségek felfedése és elemzése,- a tagállamokban az általános és szakorvosi ellátás nyújtásának feltételeire vonatkozó összes lényeges információ összegyűjtése,- a Bizottságnak a fent említett irányelvek módosítására irányuló munkájához esetleg irányt mutató vélemény megfogalmazása.3. cikk(1) A bizottság az egyes tagállamok vezető tisztségviselőiből áll, akik közvetlen felelősséggel tartoznak a közegészségügy területén.(2) A bizottság tagjait a tagállamok nevezik ki, mindegyik tagállam egy-egy tagot és egy-egy helyettest nevez ki.(3) A bizottság elnöke a Bizottság képviselője.4. cikkA bizottság megalkotja eljárási szabályzatát.Kelt Luxembourgban, 1975. június 16-án.a Tanács részérőlaz elnökR. Ryan[1] HL L 167., 1975.6.30., 1. o.[2] HL L 167., 1975.6.30., 14. o.--------------------------------------------------


title: Az EU Szolidaritási Alapja Az Európai Parlament 2008. december 18-i állásfoglalása az EU Szolidaritási Alapjának az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontjával összhangban történő felhasználásáról szóló európai parlamenti és tanácsi határozatra irányuló javaslatról (COM(2008)0732 – C6-0393/2008 – 2008/2317(ACI))#MELLÉKLET AZ EURÓPAI PARLAMENT ÉS A TANÁCS HATÁROZATA ( 2008. december 18. ) az Európai Unió Szolidaritási Alapjának igénybevételéről, a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodás 26. pontjával összhangban

text:
               23.2.2010

               HU

               Az Európai Unió Hivatalos Lapja

               CE 45/163

         Az EU Szolidaritási Alapja
   P6_TA(2008)0619
   Az Európai Parlament 2008. december 18-i állásfoglalása az EU Szolidaritási Alapjának az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontjával összhangban történő felhasználásáról szóló európai parlamenti és tanácsi határozatra irányuló javaslatról (COM(2008)0732 – C6-0393/2008 – 2008/2317(ACI))
   (2010/C 45 E/49)

      Az Európai Parlament,

               —

               tekintettel a Bizottságnak az Európai Parlamenthez és a Tanácshoz intézett javaslatára (COM(2008)0732 – C6-0393/2008),

               —

               tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1), és különösen annak 26. pontjára,

               —

               tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (2),

               —

               tekintettel a Szolidaritási Alapról szóló, 2008. július 17-i egyeztető ülésen elfogadott, európai parlamenti, tanácsi és bizottsági együttes nyilatkozatra,

               —

               tekintettel a Költségvetési Bizottság jelentésére és a Regionális Fejlesztési Bizottság véleményére (A6-0474/2008),

         1.   jóváhagyja az ezen állásfoglaláshoz csatolt határozatot;
   2.   utasítja elnökét, hogy írja alá a határozatot a Tanács elnökével, és intézkedjék annak az urópai Unió Hivatalos Lapjában történő közzétételéről;
   3.   utasítja elnökét, hogy továbbítsa ezt az állásfoglalást – mellékletével együtt – a Tanácsnak és a Bizottságnak.

      (1)  HL C 139., 2006.6.14., 1. o.

      (2)  HL L 311., 2002.11.14., 3. o.

      MELLÉKLET
      AZ EURÓPAI PARLAMENT ÉS A TANÁCS HATÁROZATA
      (2008. december 18.)
      az Európai Unió Szolidaritási Alapjának igénybevételéről, a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodás 26. pontjával összhangban
      AZ EURÓPAI PARLAMENT ÉS AZ EURÓPAI UNIÓ TANÁCSA,
      tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1), és különösen annak 26. pontjára,
      tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (2),
      tekintettel a Bizottság javaslatára,
      mivel:

                  (1)

                  Az Európai Unió Szolidaritási Alapot (Alap) hozott létre, hogy kifejezze szolidaritását a katasztrófák által sújtott régiók lakosságával szemben.

                  (2)

                  A 2006. május 17-i intézményközi megállapodás az Alap igénybevételét évi 1 milliárd eurós felső határig engedélyezi.

                  (3)

                  A 2012/2002/EK rendelet tartalmazza azon rendelkezéseket, amelyek révén az Alap felhasználható.

                  (4)

                  Ciprus kérelmet nyújtott be az Alap igénybevételére a szárazság okozta csapás miatt.

            A KÖVETKEZŐKÉPPEN HATÁROZOTT:

         1. cikk

      Az Európai Unió Szolidaritási Alapjából az Európai Unió 2008-as pénzügyi évre szóló általános költségvetése javára 7 605 445 euró összeget vesznek igénybe kötelezettségvállalási és kifizetési előirányzatok formájában.

         2. cikk

      Ez a határozat kihirdetésre kerül az Európai Unió Hivatalos Lapjában.

         Kelt Strasbourgban, 2008. december 18-án.

            az Európai Parlament részéről

               az elnök

            a Tanács részéről

               az elnök

         (1)  HL C 139., 2006.6.14., 1. o.

         (2)  HL L 311., 2002.11.14., 3. o.


title: A Tanács (KKBP) 2017/1776 határozata (2017. szeptember 28.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról

text:
               29.9.2017

               HU

               Az Európai Unió Hivatalos Lapja

               L 251/28

         A TANÁCS (KKBP) 2017/1776 HATÁROZATA
   (2017. szeptember 28.)
   a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. július 31-én elfogadta a líbiai helyzetre tekintettel hozott korlátozó intézkedésekről szóló (KKBP) 2015/1333 határozatot (1).

               (2)

               A Tanács 2017. március 31-én elfogadta a (KKBP) 2017/621 határozatot (2).

               (3)

               A líbiai helyzet súlyosságára és folytatódó instabilitására tekintettel a Tanács úgy döntött, hogy a korlátozó intézkedéseket három személy vonatkozásában további hat hónappal meg kell hosszabbítani.

               (4)

               A (KKBP) 2015/1333 határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A (KKBP) 2015/1333 határozat 17. cikkének (3) és (4) bekezdése helyébe a következő szöveg lép:

      „(3)   A 8. cikk (2) bekezdésében említett intézkedéseket 2018. április 2-ig kell alkalmazni a II. mellékletben szereplő 16., 17. és 18. bejegyzés tekintetében.
      (4)   A 9. cikk (2) bekezdésében említett intézkedéseket 2018. április 2-ig kell alkalmazni a IV. mellékletben szereplő 21., 22. és 23. bejegyzés tekintetében.”.

   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2017. szeptember 28-án.

            a Tanács részéről

            az elnök

         M. MAASIKAS

      (1)  A Tanács (KKBP) 2015/1333 határozata (2015. július 31.) a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről (HL L 206., 2015.8.1., 34. o.).

      (2)  A Tanács (KKBP) 2017/621 határozata (2017. március 31.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról (HL L 89., 2017.4.1., 10. o.).


title: A Végrehajtó Bizottság határozata (1999. április 28.) a Sirene Kézikönyv frissítéséről (SCH/Com-ex (99) 5)

text:
Fontos jogi nyilatkozat

|

41999D0005

Hivatalos Lap L 239 , 22/09/2000 o. 0457 - 0457

		A végrehajtó Bizottság (1999. április 28.) határozataa Sirene Kézikönyv frissítéséről(SCH/Com-ex (99) 5)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 132. cikkére,tekintettel a fent említett egyezmény 108. cikkére,A KÖVETKEZŐKÉPPEN HATÁROZOTT:A Sirene Kézikönyv frissítése elkészült; az új változat (SCH/OR. SIS-SIRENE (99) 64) [1] e határozat mellékletében található.Luxembourg, 1999. április 28.az elnökC. H. Schapper[1] Lásd az SCH/Com-ex (98) 17. dokumentumot.--------------------------------------------------


title: A Tanács (EU) 2016/1708 határozata (2016. szeptember 20.) a Régiók Bizottságának a Németországi Szövetségi Köztársaság által javasolt egy tagja kinevezéséről

text:
               23.9.2016

               HU

               Az Európai Unió Hivatalos Lapja

               L 257/15

         A TANÁCS (EU) 2016/1708 HATÁROZATA
   (2016. szeptember 20.)
   a Régiók Bizottságának a Németországi Szövetségi Köztársaság által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a német kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Peter FRIEDRICH hivatali idejének lejártát követően a Régiók Bizottsága egy tagjának helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyt:

               —

               Herr Guido WOLF, Minister der Justiz und für Europa des Landes Baden-Württemberg.

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. szeptember 20-án.

            a Tanács részéről

            az elnök

         I. KORČOK

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: Számvevőszék 18/97 határozat a Számvevőszék birtokában lévő dokumentumokhoz való hozzáférésre irányuló kérelmek kezelésére vonatkozó belső szabályokról (98/C 295/01)

text:
Fontos jogi nyilatkozat

|

31998D0923(01)

Hivatalos Lap C 295 , 23/09/1998 o. 0001 - 0002

		Számvevőszék18/97 határozata Számvevőszék birtokában lévő dokumentumokhoz való hozzáférésre irányuló kérelmek kezelésére vonatkozó belső szabályokról(98/C 295/01)AZ EURÓPAI SZÁMVEVŐSZÉK,tekintettel az Európai Unióról szóló szerződés záróokmányához csatolt nyilatkozatra az információkhoz való hozzáférés jogáról, amely hangsúlyozza, hogy a határozathozatali eljárás átláthatósága erősíti az intézmények demokratikus jellegét és a nyilvánosságnak a közigazgatásba vetett bizalmát,tekintettel a Birminghamben és Edinburgh-ban ülésező Európai Tanácsnak az állampolgárokhoz közelebb álló Közösség érdekében hozott következtetéseire,tekintettel az Európai Közösségek általános költségvetésére alkalmazandó pénzügyi rendeletre, és különösen annak 88. cikkére,mivel a Számvevőszék kívánatosnak tartja a birtokában lévő dokumentumokhoz való hozzáférésre vonatkozó kérelmek kezelésére vonatkozó belső szabályok elfogadását;tekintettel az Európai Gazdasági Közösség és az Európai Atomenergia-közösség levéltárainak a nyilvánosság számára történő megnyitásáról szóló, 1983. február 1-jei 354/83/EGK, Euratom tanácsi rendelet [1] rendelkezéseire,mivel ezek a belső szabályok részét képezik az Európai Közösségek kommunikációs és információs politikájának;mivel ezeket a szabályokat a bizonyos információk bizalmas jellegére vonatkozó rendelkezések betartásával kell végrehajtani,A KÖVETKEZŐKÉPPEN HATÁROZOTT:1. cikkÁltalános elvAz e belső szabályok és az ellenőrzések titkosságát szabályozó normák által meghatározott keretek és korlátok között a nyilvánosság akár papíron, akár elektronikus formában hozzáférhet a Számvevőszék dokumentumaihoz.2. cikkA kérelmek kezelése első fokon(1) A dokumentumokhoz való hozzáférésre vonatkozó kérelmeket írásban és megfelelő pontossággal megfogalmazva kell benyújtani; e kérelmeknek különösen tartalmazniuk kell a megfelelő dokumentum vagy dokumentumok azonosításához szükséges valamennyi információt.(2) Valamennyi, a Számvevőszékhez beérkezett kérelmet továbbítanak a Külső Kapcsolatok Osztálya/Jogi Szolgálat igazgatójához, az elnök és a főtitkár pedig másolatot kap. A Számvevőszék érintett tagjával folytatott konzultációt követően a Külső Kapcsolatok Osztálya/Jogi Szolgálat igazgatója megvizsgálja, elfogadható-e a kérelem, és dönt a megteendő intézkedésről.(3) Ha szükséges, a Külső Kapcsolatok Osztálya/Jogi Szolgálat igazgatója felkéri a kérelmezőt kérelmének pontosítására. Erre a kérelem beérkezésétől számított egy hónapon belül kerülhet sor.(4) A dokumentumokhoz való hozzáférés vagy a Számvevőszéken történő betekintés, vagy a másolatnak a kérelmező költségére való megküldése formájában történik. A dokumentumokba való betekintésre a Számvevőszék helyiségeiben Luxembourgban kerül sor; napjáról és idejéről a kérelmező és a Külső Kapcsolatok Osztálya/Jogi Szolgálat igazgatója állapodik meg egymással. A 30 lapot meghaladó terjedelmű dokumentumok megküldéséért 10 ECU alapdíj továbbá laponként 0,05 ECU kerül felszámításra, valamint a felmerülő postaköltség. Az egyéb adathordozóért felszámítandó díjat esetenként állapítják meg, és erről a kérelmezőt előre tájékoztatják.(5) A kérelmezőt a Számvevőszék válaszáról a Külső Kapcsolatok Osztálya/Jogi Szolgálat igazgatója kérelmének beérkeztétől számított egy hónapon belül, írásban tájékoztatja. Ismételt kérelmek és/vagy hosszú dokumentumokra vonatkozó kérelmek esetén a Külső Kapcsolatok Osztálya/Jogi Szolgálat igazgatója a kérelmezővel konzultálva keres méltányos megoldást. Ha a kérelmet elutasítják, az elutasítás okát közölni kell, és tájékoztatni kell a kérelmezőt, hogy a határozattól számított egy hónapon belül joga van fellebbezni, amelynek hiányában a kérelmet visszavontnak tekintik.(6) Az a személy, akinek egy dokumentumot megküldtek, nem sokszorosíthatja vagy terjesztheti azt, kivéve, ha erre a Számvevőszéktől előzetesen írásban engedélyt kapott.3. cikkAz első fokon elutasított kérelmekre vonatkozó fellebbezések kezelése(1) Minden, a Számvevőszéknek címzett fellebbezést a Számvevőszék elnökéhez továbbítanak, a főtitkár és a Külső Kapcsolatok Osztálya/Jogi Szolgálat igazgatója pedig másolatot kap.(2) A Számvevőszék elnöke az ADAR csoporttal és a Számvevőszéknek az érintett témáért felelős tagjával konzultálva felhatalmazást kap, hogy határozzon a fellebbezésekről.(3) A kérelmezőt a fellebbezés benyújtásától számított két hónapon belül tájékoztatni kell a meghozott határozatról. Az elutasítást meg kell indokolni, és tájékoztatni kell a kérelmezőt a számára nyitva álló jogorvoslati lehetőségekről, azaz a bíróságnál való fellebbezés és az ombudsmanhoz való fordulás lehetőségéről az Európai Közösséget létrehozó szerződés 173., illetve 138e. cikke szerint.4. cikkKülönleges esetek és kivételek(1) Ha a kérelem olyan dokumentumra vonatkozik, amely a Számvevőszék birtokában van, de amelynek nem a Számvevőszék a szerzője, a Számvevőszék visszaigazolja a kérelem beérkezését és megadja annak a személynek, intézménynek vagy szervnek a nevét, amelynek a kérelmet címezni kell.(2) Ha a kért dokumentumot már közzétették vagy a kérelem beérkezésétől számított tizenkét hónapon belül közzéteszik, a kérelmezőt felkérik, hogy kérelmét az Európai Közösségek Hivatalos Kiadványainak Hivatalához küldje Luxemburgba.(3) A Számvevőszék megtagadhatja a hozzáférést a dokumentumokhoz az alábbi kritériumok alapján:a) a közérdek védelme (pl. közbiztonság, nemzetközi kapcsolatok, monetáris stabilitás, bírósági eljárások, vizsgálatok és nyomozati cselekmények),b) az egyén és magánélet védelme (különösen a Számvevőszék tisztviselőinek és egyéb alkalmazottainak valamennyi személyes adata tekintetében),c) a kereskedelmi és ipari titok védelme,d) a Közösség anyagi érdekeinek védelme,e) az információt szolgáltató természetes vagy jogi személy által kért, illetve az információt szolgáltató tagállam jogszabályai által megkövetelt titokvédelem.(4) A pénzügyi rendelet 88. cikke (1) bekezdésében előírt titoktartási kötelezettségnek megfelelően a Számvevőszék megtagadja az ellenőrzések megállapításait tartalmazó dokumentumokhoz való hozzáférést.(5) A Számvevőszék megtagadhatja a hozzáférést tanácskozásai titkossága védelmének biztosítása érdekében is. A Számvevőszék általános szabályként, és amennyiben ezzel ellentétesen nem határoz, megtagadja a hozzáférést valamennyi, a munkamódszerére vonatkozó dokumentumhoz.5. cikkHatálybelépésEzt a határozatot a Számvevőszék 543-ik ülésén, 1997. február 20-án fogadta el. Ez a határozat az elfogadását követő hónap első napján, azaz 1997. március 1-jén lép hatályba.Luxemburg, 1997. április 7.a Számvevőszék részérőlBernhard Friedmannelnök[1] HL L 43., 1983.2.15., 1. o.--------------------------------------------------


title: A Tanács (EU) 2017/814 határozata (2015. október 12.) az Európai Unió nevében az EU–Chile Társulási Bizottságban az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodás III. melléklete 12. cikkének felváltásával kapcsolatban képviselendő álláspontról

text:
               18.5.2017

               HU

               Az Európai Unió Hivatalos Lapja

               L 127/88

         A TANÁCS (EU) 2017/814 HATÁROZATA
   (2015. október 12.)
   az Európai Unió nevében az EU–Chile Társulási Bizottságban az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodás III. melléklete 12. cikkének felváltásával kapcsolatban képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodás (1) (a továbbiakban: a megállapodás) III. mellékletének 38. cikkével összhangban az EU–Chile Társulási Bizottság (a továbbiakban: Társulási Bizottság) az említett melléklet rendelkezéseinek módosításáról határozhat.

               (2)

               A megállapodás 81. cikkével létrehozott vámügyi együttműködéssel és a származási szabályokkal foglalkozó különbizottság 2014. november 4-én megállapodott abban, hogy ajánlást tesz a Társulási Bizottságnak a megállapodás III. mellékletének közvetlen szállításról szóló 12. cikke módosítására vonatkozóan.

               (3)

               A megállapodás valamely felének területéről származó szállítmányokat közvetlenül kell a másik fél területére szállítani, de bizonyos korlátozások mellett harmadik országon is áthaladhatnak. A harmadik országon keresztül történő szállításra vonatkozó feltételeket egyértelművé kell tenni, hogy kifejezetten lehetővé tegyék a szállítmányok megbontását, de csak a meglévő korlátozások enyhítése nélkül.

               (4)

               A megállapodás III. melléklete 12. cikkének módosítása jogbiztonságot fog teremteni az importőrök és exportőrök számára, valamint az említett cikk következetes értelmezését is biztosítja majd a felek számára.

               (5)

               Az Unió által a Társulási Bizottságban képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   (1)   Az Unió által a Társulási Bizottságban a megállapodás III. melléklete 12. cikkének felváltásával kapcsolatban képviselendő álláspontnak a Társulási Bizottságnak az e határozathoz csatolt határozattervezetén kell alapulnia.
   (2)   A Társulási Bizottság határozattervezetének kisebb módosításairól a Társulási Bizottságban részt vevő uniós képviselők újabb tanácsi határozat nélkül is megállapodhatnak.
   2. cikk
   A Társulási Bizottság határozatát annak elfogadása után az Európai Unió Hivatalos Lapjában ki kell hirdetni.
   3. cikk
   Ez a határozat az elfogadásának napján lép hatályba.

      Kelt Luxembourgban, 2015. október 12-én.

            a Tanács részéről

            az elnök

         F. MOGHERINI

      (1)  HL L 352., 2002.12.30., 3. o.

      TERVEZET
      AZ EU–CHILE TÁRSULÁSI BIZOTTSÁG … HATÁROZATA
      (…)
      az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodás III. melléklete III. címe 12. cikkének felváltásáról
      AZ EU-CHILE TÁRSULÁSI BIZOTTSÁG,
      tekintettel az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodásra (1) és különösen annak III. melléklete 38. cikkére;
      mivel:

                  (1)

                  Az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodás (a továbbiakban: a megállapodás) III. melléklete III. címének 12. cikke megállapítja, hogy a preferenciális elbánás csak a III. melléklet követelményeit kielégítő, a Chilei Köztársaság (a továbbiakban: Chile) és az Európai Unió között közvetlenül szállított árukra vonatkozik.

                  (2)

                  A megállapodás hatálybalépése óta Chile és az Európai Unió számos kereskedelmi tartalmú megállapodást kötött, amelyek lehetővé tették a gazdasági szereplők számára, hogy kiigazítsák exportstratégiájukat, ezzel költségeket takarítsanak meg, és jobban eleget tegyenek a piaci keresletnek.

                  (3)

                  Chile és az Európai Unió megállapodtak abban, hogy módosítják a megállapodás III. melléklete III. címének 12. cikkét, hogy nagyobb rugalmasságot biztosítsanak a gazdasági szereplők számára,

            ELFOGADTA EZT A HATÁROZATOT:
      1. cikk
      A megállapodás III. melléklete III. címének közvetlen szállításról szóló 12. cikke helyébe az e határozat mellékletében foglalt szöveg lép.
      2. cikk
      Ez a határozat azon legutolsó értesítés napját követő 90. napon lép hatályba, amikor a felek bejelentették a szükséges hazai jogi eljárások lezárulását.

         Kelt,

               az EU-Chile Társulási Bizottság részéről

               az elnök

         (1)  HL L 352., 2002.12.30., 3. o.

      MELLÉKLET

         „12. cikk
         Közvetlen szállítás
         (1)   Az e megállapodás szerint biztosított preferenciális elbánás csak az Európai Unió és Chile között közvetlenül szállított, e melléklet követelményeit kielégítő termékekre vonatkozik. Ugyanakkor a termékek átszállíthatók más területeken keresztül is ilyen területeken történő átrakodással vagy ideiglenes raktározással, feltéve, hogy a tranzitország vagy raktározás szerinti ország vámhatóságainak felügyelete alatt maradnak, és a jelzések, címkék, pecsétek elhelyezésén vagy felerősítésén, kirakodáson, újbóli berakodáson, a szállítmányok megbontásán vagy az állaguk megőrzésére irányuló bármilyen műveleten kívül semmilyen egyéb műveletet nem végeznek rajtuk.
         (2)   Az (1) bekezdésben előírt feltételek teljesülését mindaddig vélelmezni kell, amíg a vámhatóságoknak nincs okuk ellenkező értelmű feltételezésre. Ebben az esetben a vámhatóságok kötelezhetik az importőrt az említett feltételek teljesülésének igazolására, akinek ezt valamely megfelelő módon kell igazolnia, ideértve a különböző fuvarokmányok, például a hajóraklevél, a csomagolási egységek jelölésén vagy számozásán alapuló ténybeli vagy konkrét bizonyítékok, valamint a magához az áruhoz kapcsolódó bárminemű bizonyíték bemutatását is.”.


title: A Tanács 2004/810/KKBP határozata (2004. július 5.) az Európai Unió és Ukrajna közötti, Ukrajnának a Macedónia Volt Jugoszláv Köztársaságban működő Európai Unió rendőri missziójában (EUPOL „Proxima”) való részvételére vonatkozó megállapodás megkötéséről

text:
               30.11.2004

               HU

               Az Európai Unió Hivatalos Lapja

               L 354/81

         A TANÁCS 2004/810/KKBP HATÁROZATA
   (2004. július 5.)
   az Európai Unió és Ukrajna közötti, Ukrajnának a Macedónia Volt Jugoszláv Köztársaságban működő Európai Unió rendőri missziójában (EUPOL „Proxima”) való részvételére vonatkozó megállapodás megkötéséről
   AZ EURÓPAI UNIÓ TANÁCSA,
   tekintettel az Európai Uniót létrehozó szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               2003. szeptember 29-én a Tanács elfogadta az Európai Unió Macedónia Volt Jugoszláv Köztársaságban működő rendőri missziójáról (EUPOL „Proxima”) szóló 2003/681/KKBP együttes fellépést (1).

               (2)

               Az együttes fellépés 9. cikkének (6) bekezdése úgy rendelkezik, hogy a harmadik államok részvételére vonatkozó részletes szabályozásnak – az Európai Unióról szóló szerződés 24. cikkével összhangban – megállapodás tárgyát kell képeznie.

               (3)

               A 2004. március 2-i tanácsi határozatot követően, amely felhatalmazta az elnökséget a tárgyalások – szükség esetén a főtitkár/ főképviselő közreműködésével történő – megkezdésére, az elnökség megállapodást kötött Ukrajnával Ukrajnának az Európai Unió Macedónia Volt Jugoszláv Köztársaságban működő európai rendőri missziójában (EUPOL „Proxima”) való részvételéről.

               (4)

               A megállapodást el kell fogadni,

         ELFOGADTA EZT A HATÁROZATOT:
   1. cikk
   Az Európai Unió és Ukrajna közötti, Ukrajnának az Európai Unió Macedónia Volt Jugoszláv Köztársaságban működő rendőri missziójában (EUPOL „Proxima”) való részvételére vonatkozó megállapodást a Tanács ezennel az Európai Unió nevében jóváhagyja.
   A megállapodás szövege e határozat mellékletét képezi.
   2. cikk
   A Tanács elnöke felhatalmazást kap arra, hogy a Közösség kötelezetté tétele érdekében kijelölje a megállapodás aláírására jogosult személyt.
   3. cikk
   E határozat kihirdetésének napján lép hatályba.
   4. cikk
   E határozatot az Európai Unió Hivatalos Lapjában ki kell hirdetni.

      Kelt Brüsszelben, 2004. július 5-én.

            a Tanács részéről

            az elnök

         G. ZALM

      (1)  HL L 249., 2003.10.1., 66. o.

   FORDÍTÁS
   MEGÁLLAPODÁS
   az Európai Unió és Ukrajna között Ukrajnának az Európai Unió Macedónia Volt Jugoszláv Köztársaság területén működő rendőri missziójában (EUPOL „Proxima”) való részvételéről
   Egyrészről
   AZ EURÓPAI UNIÓ TANÁCSA
   és másrészről
   UKRAJNA
   együttesen a továbbiakban: „résztvevő felek”,
   FIGYELEMBE VÉVE

               —

               hogy az Európai Unió Tanácsa 2003. szeptember 29-én elfogadta az Európai Unió Macedónia Volt Jugoszláv Köztársaság területén működő rendőri missziójáról (EUPOL „Proxima”) szóló 2003/681/KKBP együttes fellépést (1), amely lefekteti, hogy a csatlakozó államok meghívást kapnak, egyéb harmadik államok pedig meghívást kaphatnak az EUPOL „Proxima”-hoz történő hozzájárulásra,

               —

               Ukrajna meghívását az EUPOL „Proxima”-ban való részvételre,

               —

               a rendőri erő létrehozásának sikeres befejezését és a rendőri misszióvezető, valamint a Polgári Válságkezelő Bizottságnak Ukrajnának az EUPOL „Proxima”-ban való részvételével kapcsolatos egyetértésére vonatkozó ajánlását,

               —

               a Politikai és Biztonsági Bizottság 2004. február 10-i, Ukrajna EUPOL „Proxima”-hoz való hozzájárulásának elfogadására vonatkozó határozatát,

               —

               az EU és Macedónia Volt Jugoszláv Köztársaság között az EUPOL „Proxima” Macedónia Volt Jugoszláv Köztársaság területén betöltött jogállásáról és tevékenységéről szóló, 2003. december 11-én megkötött megállapodást (2), ideértve az EUPOL „Proxima” személyi állományának jogállására vonatkozó rendelkezéseket,

         A KÖVETKEZŐKBEN ÁLLAPODTAK MEG:
   1. cikk
   Keretrendszer
   (1)   Ukrajna csatlakozik az Európai Unió Tanácsa által 2003. szeptember 29-én elfogadott, az EUPOL „Proxima”-ról szóló 2003/681/KKBP együttes fellépés rendelkezéseihez, és bármely olyan együttes fellépéshez vagy határozathoz, amelyet az Európai Unió Tanácsa az EUPOL „Proxima” bővítése érdekében hoz meg.
   (2)   Ukrajnának az EUPOL „Proxima”-hoz történő hozzájárulása nem érinti az Európai Unió döntéshozatali autonómiáját.
   2. cikk
   A személyi állomány jogállása
   (1)   Az EUPOL „Proxima”-nak Ukrajna által kiküldött személyi állománya jogállására az EU és Macedónia Volt Jugoszláv Köztársaság között az EUPOL „Proxima” Macedónia Volt Jugoszláv Köztársaság területén betöltött jogállásáról és tevékenységéről szóló, 2003. december 11-én megkötött megállapodást kell alkalmazni.
   (2)   Az EU és Macedónia Volt Jugoszláv Köztársaság között az EUPOL „Proxima” Macedónia Volt Jugoszláv Köztársaság területén betöltött jogállásáról és tevékenységéről szóló, 2003. december 11-én megkötött megállapodás sérelme nélkül Ukrajna az EUPOL „Proxima”-ban résztvevő személyi állományát illetően gyakorolja hatáskörét.
   (3)   Ukrajna felel az EUPOL „Proxima”-ban való részvétellel kapcsolatos bármely, a saját személyi állományától érkező vagy velük kapcsolatos igény kielégítéséért. Ukrajna felel a személyi állománya ellen irányuló – különösen jogi vagy fegyelmi – eljárások megindításáért.
   (4)   Ukrajna lemond az EUPOL „Proxima”-ban résztvevő bármely állam ellen irányuló igényről – Ukrajna személyi állománya tagjának sérülése, halála vagy az EUPOL „Proxima”tulajdonában lévő és általa használt bármely vagyontárgyat ért kár vagy veszteség okán, amennyiben az ilyen sérülést, halált, kárt vagy veszteséget:

               —

                az EUPOL „Proxima” személyi állományának tagja hivatali kötelessége teljesítése során, a művelettel kapcsolatban okozta, kivéve a súlyos hanyagság vagy szándékos károkozás esetét.

               —

                az EUPOL „Proxima”-ban résztvevő államok tulajdonában lévő vagyontárgy használata okozta, amennyiben a vagyontárgyakat a művelettel kapcsolatban használták, kivéve az ezen vagyontárgyakat használó személyi állomány súlyos hanyagságának vagy szándékos károkozásának esetét.

         (5)   Az Európai Unió tagállamai vállalják, hogy Ukrajnának az EUPOL „Proxima”-ban való részvételét illetően nyilatkozatot tesznek az igényekről való lemondásra vonatkozólag.
   3. cikk
   Titkosított információ
   (1)   Ukrajna megteszi a szükséges intézkedéseket annak biztosítása érdekében, hogy az EU minősített információk az Európai Unió Tanácsának 2001/264/EK határozatában (3) foglalt biztonsági szabályoknak és az illetékes hatóságok – ideértve az EUPOL „Proxima” misszióvezetője/rendőrbiztosa – által kibocsátott további iránymutatásoknak megfelelő védelemben részesüljenek.
   (2)   Amennyiben az EU és Ukrajna között megállapodás jött létre a minősített információk cseréjére vonatkozó biztonsági eljárásokat illetően, az ilyen megállapodás rendelkezéseit az EUPOL „Proxima” összefüggésében is alkalmazni kell.
   4. cikk
   Az EUPOL „Proxima” rendelkezésére bocsátott személyi állomány
   (1)   Ukrajna biztosítja, hogy az EUPOL „Proxima”-hoz kiküldött személyi állománya a feladatát a következőkkel összhangban teljesíti:

               —

               a 2003/681/KKBP együttes fellépés rendelkezései és ezek későbbi – az ezen megállapodás 1. cikk (1) bekezdésében említett – módosításai,

               —

                a Műveleti Terv,

               —

                végrehajtási intézkedések.

         (2)   Ukrajna bármely, az EUPOL „Proxima”-hoz való hozzájárulásában bekövetkezett változásról kellő időben tájékoztatja az EUPOL „Proxima” misszióvezetőjét/rendőrbiztosát és az Európai Unió Tanácsának Főtitkárságát.
   (3)   Az EUPOL „Proxima” rendelkezésére bocsátott személyi állomány számára kötelező az orvosi vizsgálat és védőoltás, és Ukrajna illetékes hatósága által kiállított igazolással kell rendelkeznie arra vonatkozólag, hogy a megbízatás teljesítéséhez szükséges megfelelő egészségügyi állapotban van. Az EUPOL „Proxima” rendelkezésére bocsátott személyi állománynak másolattal kell rendelkeznie erről az igazolásról.
   (4)   A kiküldött rendőrségi tisztviselők a megbízatás ellátása alatt saját nemzeti rendőregyenruhájukat viselik. A szolgálati sapkát és a jelvényt az EUPOL „Proxima” biztosítja.
   5. cikk
   A parancsnoklás rendje
   (1)   Az Ukrajna által kiküldött személyi állomány megbízatását kizárólag az EUPOL „Proxima” érdekeinek szem előtt tartásával végzi, és ezen érdekeknek megfelelő magatartást tanúsít.
   (2)   A személyi állomány minden tagja teljes mértékben a saját nemzeti hatósága parancsnoksága alatt áll.
   (3)   A nemzeti hatóságok a műveleti irányítást (OPCON) átruházzák az EUPOL „Proxima” misszióvezetőjére/rendőrbiztosára, aki a ráruházott parancsnokságot és irányítást a parancsnoklás és az irányítás hierarchikus rendje szerint gyakorolja.
   (4)   A misszióvezető/rendőrbiztos vezeti az EUPOL „Proxima”-t, és felel annak napi működtetéséért.
   (5)   A 2003/681/KKBP együttes fellépés 9. cikk (4) bekezdésének megfelelően Ukrajnát a művelet napi működtetésének terén ugyanolyan jogok illetik meg, és ugyanolyan kötelességek terhelik, mint az Európai Uniónak a műveletben résztvevő tagállamait.
   (6)   Az EUPOL „Proxima” misszióvezetője/rendőrbiztosa fegyelmi felügyeletet gyakorol a műveleti személyi állomány fölött. Szükség esetén a fegyelmi eljárást az érintett nemzeti hatóság indítja meg.
   (7)   Ukrajna saját nemzeti kontingensének képviseletére nemzetikontingens-képviselőt (NKK) nevez ki. A nemzetikontingens-képviselő az EUPOL „Proxima” misszióvezetőjének/rendőrbiztosának jelentést tesz a nemzeti ügyekről, továbbá felel a kontingens napi fegyelméért.
   (8)   A művelet befejezésére vonatkozó határozatot az Európai Unió az Ukrajnával folytatott konzultációt követően hozza meg, amennyiben ez az állam a művelet befejezésének időpontjában még mindig hozzájárul az EUPOL „Proxima”-hoz.
   6. cikk
   Pénzügyi szempontok
   (1)   Ukrajna visel minden, a művelethez való hozzájárulásával kapcsolatos költséget, azon költségek kivételével, amelyek – a művelet működési költségvetésében meghatározottaknak megfelelően – közös EU-finanszírozásban részesülnek.
   (2)   Ukrajna fontolóra veszi az önkéntes jellegű hozzájárulások felajánlását.
   (3)   Az ilyen önkéntes jellegű hozzájárulások esetében az EUPOL „Proxima” misszióvezetője/rendőrbiztosa és Ukrajna illetékes hivatala a kifizetés gyakorlati szabályaira vonatkozó egyezséget ír alá Ukrajna által az EUPOL „Proxima” működési költségvetéséhez nyújtott hozzájárulásokról. Ez az egyezség többek között az alábbiakra vonatkozó rendelkezéseket tartalmaz:

               a)

               a kérdéses összeg;

               b)

               a pénzügyi hozzájárulás kifizetésével kapcsolatos megállapodás;

               c)

               a számviteli ellenőrzési eljárás.

         (4)   Macedónia Volt Jugoszláv Köztársaság természetes vagy jogi személyeinek halála, sérülése, vesztesége vagy kára esetén Ukrajna – felelőssége megállapítása esetén – kártérítést fizet a megállapodás 2. cikk (1) bekezdésében említett, a misszió jogállására vonatkozó megállapodásban meghatározott feltételek szerint.
   7. cikk
   Szerződésszegés
   Amennyiben valamelyik fél nem teljesíti az előző cikkekben meghatározott kötelességeit, úgy a másik fél ezt a megállapodást egy hónapos felmondással felmondhatja.
   8. cikk
   A jogviták rendezése
   Az ezen megállapodás értelmezésével vagy alkalmazásával kapcsolatos vitákat a felek egymás között diplomáciai úton rendezik.
   9. cikk
   Hatálybalépés
   (1)   Ezen megállapodás az azt követő első hónap első napján lép hatályba, amelyben a felek kölcsönösen értesítik egymást a hatálybalépéshez szükséges belső eljárások befejezéséről.
   (2)   Ezen megállapodás az aláírás napjától ideiglenesen alkalmazandó.
   (3)   Ezen megállapodást a felek között létrejött írásos megállapodással lehet módosítani.
   (4)   Ezen megállapodást a másik félhez intézett felmondó nyilatkozat útján bármely fél felmondhatja. A felmondás a felmondásról szóló nyilatkozat a másik fél általi kézhezvételét követő hatodik hónap elteltével lép hatályba.

      Kelt Brüsszelben, 2004. július 8-án, angol nyelven, négy példányban.

            az Európai Unió részéről

            Ukrajna részéről

      (1)  HL L 249., 2003.10.1., 66. o.

      (2)  HL L 16., 2004.1.23., 65. o.

      (3)  HL L 101., 2001.4.11., 1. o.


title: A Tanács (EU, Euratom) 2017/476 határozata (2017. március 3.) az Európai Gazdasági és Szociális Bizottságnak a Luxemburgi Nagyhercegség által javasolt egy tagja kinevezéséről

text:
               18.3.2017

               HU

               Az Európai Unió Hivatalos Lapja

               L 73/14

         A TANÁCS (EU, Euratom) 2017/476 HATÁROZATA
   (2017. március 3.)
   az Európai Gazdasági és Szociális Bizottságnak a Luxemburgi Nagyhercegség által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel a luxemburgi kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2015. szeptember 18-án és 2015. október 1-jén elfogadta az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig tartó időszakra történő kinevezéséről szóló (EU, Euratom) 2015/1600 (1), illetve (EU, Euratom) 2015/1790 (2) határozatot.

               (2)

               Henri WAGENER hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Christophe HANSEN-t (Adviser in European Affairs, Chamber of Commerce of the Grand Duchy of Luxembourg) a hivatali idő hátralévő részére, azaz 2020. szeptember 20-ig az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. március 3-án.

            a Tanács részéről

            az elnök

         M. FARRUGIA

      (1)  A Tanács 2015. szeptember 18-i (EU, Euratom) 2015/1600 határozata az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről (HL L 248., 2015.9.24., 53. o.).

      (2)  A Tanács 2015. október 1-jei (EU, Euratom) 2015/1790 határozata az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről (HL L 260., 2015.10.7., 23. o.).


               7.12.2015

               HU

               Az Európai Unió Hivatalos Lapja

               C 406/2

         Az Európai Unió Bíróságának határozata
   2014. június 10.
   az Európai Unió Bírósága történeti irattárának az Európai Unió Történeti Levéltárában (Európai Egyetemi Intézet) való elhelyezéséről
   (2015/C 406/02)
   AZ EURÓPAI UNIÓ BÍRÓSÁGA,
   tekintettel az Európai Unió Bíróságának alapokmányáról szóló jegyzőkönyvre (a továbbiakban: jegyzőkönyv), különösen annak 35. és 53. cikkére, valamint I. melléklete 7. cikkének (1) bekezdésére;
   tekintettel a Bíróság eljárási szabályzata 20. cikkének (3) bekezdésére, a Törvényszék eljárási szabályzatának 26. cikkére és a Közszolgálati Törvényszék eljárási szabályzata 19. cikkének (2) bekezdésére;
   tekintettel a 2003. szeptember 22-i 1700/2003/EK, Euratom tanácsi rendelettel (1) módosított, az Európai Gazdasági Közösség és az Európai Atomenergia-közösség levéltárainak a nyilvánosság számára történő megnyitásáról szóló, 1983. február 1-jei 354/83/EGK, Euratom tanácsi rendeletre (2);
   tekintettel az Európai Közösségek és az Európai Egyetemi Intézet (EEI) között 1984. december 17-én létrejött, a Közösségek történeti irattárainak az EEI-nél való elhelyezéséről és a nyilvánosság számára az EEI útján történő megnyitásáról szóló szerződésről szóló megállapodásra, és különösen annak 3. cikkére;
   tekintettel a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletre (3);
   tekintettel a történeti irattár katalógusának összeállításáról szóló, 2013. április 29-i igazgatási bizottsági határozatra;
   A KÖVETKEZŐ HATÁROZATOT HOZZA:
   1. cikk
   Tárgy
   (1)   E határozat az Európai Unió Bírósága történeti irattárának az Európai Unió Történeti Levéltárában (Európai Egyetemi Intézet) való elhelyezésére vonatkozó belső szabályokat állapítja meg.
   (2)   E határozatot kiegészítik a Bíróságnak, a Törvényszéknek és a Közszolgálati Törvényszéknek az igazságszolgáltatási tevékenységük körében birtokukban lévő dokumentumok megőrzéséről és a nyilvánosság számára történő megnyitásáról szóló szabályzatai, továbbá az Európai Unió Bírósága hivatalvezetőjének az Európai Unió Bíróságának az igazgatási tevékenysége körében birtokában lévő dokumentumok megőrzéséről és a nyilvánosság számára történő megnyitásáról szóló határozata.
   2. cikk
   Hatály
   (1)   E határozat az Európai Unió Bíróságának az intézményt alkotó igazságszolgáltatási fórumok és szervezeti egységek működéséből származó történeti irattárára alkalmazandó.
   (2)   Az Európai Unió Bíróságának történeti irattárát az igazgatási bizottság által elfogadott osztályozási tervnek megfelelően a katalógusba felvett, harminc évnél régebbi valamennyi eredeti vagy azt pótló dokumentum alkotja. Igazságszolgáltatási eljárással kapcsolatos dokumentumok esetében e harminc éves időszakot az adott eljárás befejezésének időpontjától kell számítani.
   (3)   Az Európai Unió Bírósága történeti irattára katalógusának osztályozási terve az igazgatási bizottság határozatainak megfelelően módosítható.
   3. cikk
   A történeti irattár elhelyezése
   (1)   Az Európai Unió Bírósága a történeti irattárát az e határozatban és az EEI-vel e célból kötött megállapodásban rögzített feltételekkel elhelyezés végett átadja az EEI-nek.
   (2)   Az Európai Unió Bírósága történeti irattára EEI-nél történő elhelyezésének és digitalizálásának felelősségi kérdéseiről, pénzügyi feltételeiről, szállítási és átadási költségeiről az Európai Unió Bírósága és az EEI között létrejött megállapodás rendelkezik.
   (3)   Az (1) bekezdés nem akadályozza, hogy az Európai Unió Bírósága jogi okokból vagy a megfelelő működés érdekében egyes eredeti vagy azt pótló dokumentumokat az átadásból kizárjon.
   4. cikk
   A történeti irattár nyilvánosság számára történő megnyitásának részletes szabályai
   (1)   Az EEI valamely nála elhelyezett dokumentumhoz való hozzáférés biztosítása előtt az Európai Unió Bíróságának engedélyét kéri. E kérelmet az Európai Unió Bírósága különösen az Európai Unió Bírósága alapokmányának 35. és 53. cikkéből, valamint I. melléklete 7. cikkének (1) bekezdéséből, továbbá a módosított 354/1983/EGK, Euratom rendelet 2. cikkéből eredő kivételekre figyelemmel vizsgálja meg. Kategóriánként tehetők hozzáférhetővé a dokumentumok, amennyiben az Európai Unió Bírósága azt állapítja meg, hogy e kivételek egyike sem alkalmazandó.
   (2)   Az igazságszolgáltatási eljárással kapcsolatos dokumentumokra vonatkozó kérelmet az érintett igazságszolgáltatási fórum bírálja el, az általa elfogadott részletes szabályok szerint azt vizsgálva, hogy a 354/1983/EGK, Euratom rendelet 2. cikkéből eredő kivételek egyike sem akadályozza-e a hozzáférés megadását. Semmiképpen nem lehet hozzáférhetővé tenni tanácskozási titok körébe tartozó dokumentumot.
   (3)   Az EEI az Európai Unió Bíróságának nála elhelyezett történeti irattárát – e cikk (1) és (2) bekezdésének alkalmazására is figyelemmel – a nyilvánosság számára másolatban teszi hozzáférhetővé, kivéve, ha a felhasználó a 354/1983/EGK, Euratom rendelet 1. cikke (5) bekezdésének megfelelően az eredetihez való hozzáféréshez fűződő különös, megfelelően indokolt érdekeltségét igazolja.
   (4)   Az Európai Unió Bírósága által az EEI-nek átadott történeti irattár nyilvánosság számára történő megnyitásának részletes szabályait mindkét intézmény a katalógusnak és a hozzáférési feltételeknek a saját honlapján való megjelenítésével hozza nyilvánosságra.

      Kelt Luxembourgban, 2014. június 10-én.

            hivatalvezető

         A. CALOT ESCOBAR

            elnök

         V. SKOURIS

      (1)  HL L 243., 2003.9.27., 1. o.

      (2)  HL L 43., 1983.2.15., 1. o.

      (3)  HL L 8., 2001.1.12., 1. o.